Presidentillä oli puvussa erikoinen yksityiskohta.

Presidentti Sauli Niinistö hämmästytti torstaina pöytäseuruetta valtiopäivien avajaisten kahvitilaisuudessa.

Presidentti Niinistön puvussa näkyi erikoinen yksityiskohta. Presidentin rintataskusta pilkisti taskuliinan sijaan 50 euron seteli. Seteli oli kääritty tötterölle.

Presidentti Sauli Niinistö rintataskussa oli 50 euron seteli.­

Puhemies Antti Rinne toivotti presidentti Sauli Niinistön ja rouva Jenni Haukion tervetulleiksi puhemiehen vastaanottotilaisuuteen eduskunnan valtiosaliin valtiopäivien avajaisissa.­

Antti Rinne ja presidentti Sauli Niinistö.­

Seteli törrötti presidentin rintataskusta, kun hän saapui valtiosaliin, kutsuvieraille tarkoitettuun kahvitilaisuuteen. Presidentti Niinistön otti vastaan puhemies Antti Rinne.

Saavuttuaan paikalle Niinistö kiersi tervehtimässä muut arvovieraat. Sitten hän istuutui juhlapöytään.

Presidentin toisella puolella istui presidentti Tarja Halosen puoliso emeritusprofessori Pentti Arajärvi. Toiselle puolelle asettui puhemies Antti Rinne.

Niinistö huomasi povitaskusta pilkottavan setelin siinä vaiheessa, kun tarjoilu alkoi. Hän sujautti setelin nopeasti syvemmälle taskuun.

­

Antti Rinne ja presidentti Sauli Niinistö kahvitilaisuudessa.­

Seteliä ei näkynyt enää kahvitilaisuuden jälkeen, kun Niinistö tapasi median edustajat. Seteli näkyy Niinistön tullessa tilaisuuteen, mutta ei vielä silloin kun Niinistö avasi valtiopäivät.

Ilta-Sanomat tavoitti tilaisuuden jälkeen vieressä istuneen Pentti Arajärven. Hän ei tarkkaan tiedä, miksi seteli oli presidentin rintataskussa.

– Se tuli ilmeisesti näkyviin sen takia, että hän otti silmälasit rintataskusta. Mitään muuta minä en siitä tiedä.

Uutiskuvien perusteella tilanne tuntui huvittavan pöytäseuruetta.

– Olihan se yllättävää.

– Minusta siinä ei ole mitään muuta arvoitusta kuin, että hänellä oli syystä tai toisesta viidenkympin seteli ja se sattui tulemaan näkyviin.

Povitaskusta pilkottavasta setelistä kertoi ensin MTV:n uutiset.